PSL-TTA เริ่มออกจากฝั่ง.!?
ตัวเลขดัชนีค่าระวางเรือ (Baltic Dry Index) รอบ 3 เดือนปรับเพิ่มขึ้นกว่า 60% ล่าสุดอยู่ที่ระดับ 1,567 จุด ถือว่าเพียงพอที่ทำให้ 2 หุ้นเดินเรือ นั่นคือ บริษัท พรีเชียส ชิพปิ้ง จำกัด (มหาชน) หรือ PSL และ บริษัท โทรีเซนไทย เอเยนต์ซีส์ จำกัด (มหาชน) หรือ TTA กลับเข้ามาสู่เรดาร์นักลงทุนอีกครั้ง..! ที่สำคัญมีการตั้งคำถามเชิงเปรียบเทียบที่น่าสนใจอย่างยิ่งว่า ระหว่างหุ้น PSL และ TTA จะเลือกลงทุนตัวไหนดี..!?
5 ก.ค. 2561

แฉทุกวันทันเกมหุ้น
ตัวเลขดัชนีค่าระวางเรือ (Baltic Dry Index) รอบ 3 เดือนปรับเพิ่มขึ้นกว่า 60% ล่าสุดอยู่ที่ระดับ 1,567 จุด ถือว่าเพียงพอที่ทำให้ 2 หุ้นเดินเรือ นั่นคือ บริษัท พรีเชียส ชิพปิ้ง จำกัด (มหาชน) หรือ PSL และ บริษัท โทรีเซนไทย เอเยนต์ซีส์ จำกัด (มหาชน) หรือ TTA กลับเข้ามาสู่เรดาร์นักลงทุนอีกครั้ง..! ที่สำคัญมีการตั้งคำถามเชิงเปรียบเทียบที่น่าสนใจอย่างยิ่งว่า ระหว่างหุ้น PSL และ TTA จะเลือกลงทุนตัวไหนดี..!?
เริ่มจาก PSL ในฐานะผู้ประกอบการธุรกิจเดินเรือ เป็นเจ้าของเรือเอนกประสงค์ขนาดเล็กสำหรับขนส่งสินค้าแห้งเทกองแบบไม่ประจำเส้นทาง เดินเรือครอบคลุมทั่วโลก ถูกตั้งความหวังว่าผลประกอบการไตรมาส 2/2561 ปรับตัวขึ้น เมื่อเทียบกับไตรมาส 1/2561 ที่มีกำไรสุทธิ 108 ล้านบาท
ระยะสั้น อุตสาหกรรมหนักของจีนเริ่มกลับมาผลิตเป็นปกติ หลังฤดูหนาวมีการปิดบางส่วนจากปัญหาหมอกควัน ล่าสุด ค่าเฉลี่ยตั้งค่าระวางเรือ Handysize และ Supramax เป็นขนาดเรือของ PSL เพิ่มขึ้น 5.3% และ 10.4% ตามลำดับเมื่อเทียบกับไตรมาสก่อน
ขณะที่ Demand และ Supply มุ่งสู่จุดสมดุลขึ้นเป็นลำดับ โดย Supply เรือเทกอง เพิ่มขึ้น 1-2% ช่วงปี 2561-2562 แต่ Demand เติบโตประมาณ 4% นั่นหมายถึงโอกาสการเติบโตของ PSL ระยะยาวนั่นเอง..!?
ขณะที่ TTA ในฐานะโฮลดิ้งคอมพานีที่มีรายได้หลักมาจากธุรกิจขนส่งทางเรือและบริการนอกชายฝั่ง และการลงทุนอื่น ๆ ถูกตั้งความหวังเช่นกันว่า ตัวเลขผลประกอบการไตรมาส 2/2561 จะฟื้นตัวดีขึ้นเมื่อเทียบกับช่วงเดียวกันของปีก่อน โดยเฉพาะธุรกิจเดินเรือ จากค่าระวางเรือที่ดีขึ้นต่อเนื่อง สอดคล้องกับแผนซื้อเรือเพิ่มสู่ระดับ 22 ลำด้วยเช่นกัน
ส่วนธุรกิจเมอร์เมด (บริษัท เมอร์เมด เมอร์ริไทม์ จำกัด) เริ่มทยอยรับรู้รายได้จากงานในมือ (Backlog) ประมาณ 173 ล้านดอลลาร์สหรัฐ (ประมาณ 5,600 ล้านบาท)
ธุรกิจเคมีภัณฑ์เพื่อการเกษตร (บริษัท พีเอ็ม โทรีเซน เอเชีย โฮลดิ้งส์ จำกัด) กำลังเข้าสู่ฤดูเพาะปลูกที่เวียดนามและการส่งออกฟื้นตัว ทำให้ปริมาณการขายสูงขึ้น พร้อมการปรับขึ้นราคาเพื่อสอดคล้องต้นทุนและมาตรการเก็บภาษีนำเข้าวัตถุดิบเวียดนาม ไม่ได้มีการประกาศต่ออายุมาตรการ จึงช่วยให้อัตรากำไรขั้นต้นกลับมาดีขึ้น
กลับมาสู่คำถามที่ว่า PSL กับ TTA จะเล่นตัวไหนดี..!?
จากงบการเงินล่าสุด (สิ้นสุด 31 มี.ค. 2561) ต้องถือว่าหุ้น PSL มีความน่าสนใจมากกว่า หากมองในเชิงอัตรากำไรที่อยู่ระดับ 9.81% ขณะที่หุ้น TTA อัตรากำไรสุทธิเพียง 0.25% นั่นหมายถึงความสามารถในการทำกำไรของ PSL ดีกว่า TTA อย่างเห็นได้ชัด.!!
แต่หากดูจากค่า P/E ต้องถือว่า TTA ได้เปรียบ PSL อยู่ไม่น้อย..จากราคาล่าสุดหุ้น TTA มีค่า P/E เฉลี่ยประมาณ 24-25 เท่า แต่ว่าหุ้น PSL มีค่า P/E เฉลี่ยประมาณ 480 เท่า…!!!!
จึงขึ้นอยู่กับนักลงทุนเองว่าจะเลือกจากข้อมูลด้านไหน..เท่านั้นเอง..!?
… อิ อิ อิ….